গত ২০১২ সালে ওই শিক্ষিকা তাকে বিয়ের জন্য চাপ দিলে রুহুল আসলাম মৌলভী ডেকে শরিয়াহ অনুযায়ী তাকে বিয়ে করেন। এরপর থেকে তারা স্বামী-স্ত্রী হিসেবে বসবাস করতে থাকেন। কিন্তু বিবাহ রেজিস্ট্রি করার কথা বললে রুহুল আসলাম নানান অজুহাত দেখান ও টালবাহানা শুরু করেন। এর মধ্যে ২০১৪ সালে ওই শিক্ষিকা অন্তঃসত্ত্বা হয়ে পড়েন। পরে একটি পুত্রসন্তানের জন্ম দেন। এরপর আসলাম কাশিয়ানী উপজেলা থেকে মুকসুদপুরে বদলি হয়ে যান এবং কৌশলের আশ্রয় নিয়ে সন্তানকে অস্বীকার করতে থাকেন। উপায় না পেয়ে ওই শিক্ষিকা ২০১৮ সালের ৯ এপ্রিল গোপালগঞ্জে নারী ও শিশু নির্যাতন দমন ট্রাইব্যুনালে একটি মামলা দায়ের করেন।